Seun sterf na kwadfiets-ongeluk | Maroela Media
Walter Badenhorst. Foto: Facebook
Istha McMillan, woordvoerder van die Mediclinic Limpopo, het Saterdagoggend aan Maroela Media bevestig dat Badenhorst gistermiddag oorlede is. "Hy is weens die aard van sy beserings oorlede." Badenhorst was aan lewensondersteunende masjiene gekoppel sedert die ongeluk.
Die Polokwane Observer het vroeër berig dat Badenhorst verlede Saterdag op 'n plaas buite Polokwane met sy kwadfiets teen 'n ander kwadfietsryer gebots het. Volgens die berig het die ongeluk glo om 'n draai op die plaaspad gebeur toe die twee ryers mekaar nie kon sien nie. Hulle het glo nie valhelms gedra nie.
Badenhorst is deur sy pa na die Mediclinic Limpopo gehaas. Die bestuurder van die ander kwadfiets het glo ernstige gesigbeserings opgedoen.
Dis baie hartseer. Sterkte aan elkeen wat hierdeur geraak word.
Helena van der Westhuizen
Dit is vir my 'n baie tragiese ongeluk en 'n onnodige verlies van 'n jong lewe. Ek het self 'n seun van dieselfde ouderdom met 'n liefde vir kwadfietse en motorfietse. Ek dink dit is tyd dat ouers self die besluit neem om hul kinders te beskerm. Hoekom wag vir wetgewing om jou te dwing om jouself, jou kinders te beskerm. Ouers kan mos dink dat hul kinders moet helmets dra. Die is nie die eerste ongeluk van sy soort so waarom wag vir wetgewing. En veral as daar ander ryers in die omgewind is moet groter sorg geneem word.… Lees meer »